หนูมีประจำเดือน2ครั้งต่อ1เดือนบ่อยมาก เดือนที่แล้ววันที่3 เป้น6วัน กับวันที่28 เป้น3วัน พอเดือนนี้เป็นวันที่6. เป้น4วัน พอวันที่22เป็นอีกค้ะ เเล้วเจ็บท้องหนักมาก เลือดออกเป็นสีเเดงเข้มค่ะ หนูควรทำไงค้ะ ปรึกษาหรืออะไรค้ะ?
สวัสดีค่ะ หากมีประจำเดือนมา 2 ครั้งต่อเดือน หรือนับระยะห่างระหว่างรอบประจำเดือนได้น้อยกว่า 21 วันมาหลายรอบเดือน จะถือว่ามีประจำเดือนมาบ่อยกว่าปกติ โดยเกิดได้จากหลายสาเหตุ เช่น1. ภาวะแทรกซ้อนจากการตั้งครรภ์ เช่น แท้งคุกคาม แท้งไม่ครบ เป็นต้น ดังนั้นหากมีเพศสัมพันธ์ ควรตรวจหาการตั้งครรภ์ดูเป็นอันดับแรกค่ะ2. จากการใช้ยาฮอร์โมนต่างๆ รวมถึงยาสตรี ยาสมุนไพร อาหารเสริมต่างๆ3. การใช้ยาบางอย่าง เช่น ยาป้องกันการแข็งตัวของเลือด ยาต้านเศร้า เป็นต้น4. มีการอักเสบติดเชื้อในโพรงมดลูก แต่มักมีตกขาวที่ผิดปกติร่วมด้วย นอกจากนี้จะมีอาการรปวดท้องน้อย ปัสสาวะผิดปกติ มีไข้ อ่อนเพลีย5. ความผิดปกติที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ เยื่อบุโพรงมดลูกเจริญผิดที่ มะเร็งเยื่อบุโพรงมดลูก เป็นต้น6. มีโรคในระบบอื่นๆ เช่น มีภาวะเกร็ดเลือดต่ำ มีภาวะไทรอยด์ฮอร์โมนต่ำ เป็นต้นหากไม่ได้เกิดจากสาเหตุต่างๆ เหล่านี้ อาจเกิดจากการการทำงานของรังไข่ที่ไม่สมบูรณ์ การผลิตฮอร์โมนของรังไข่ไม่เป็นไปตามปกติหากมีเลือดประจำเดือนมาบ่อย อาจทำให้เกิดภาวะโลหิตจางตามมาได้ ดังนั้นแนะนำว่าควรไปพบสูติ-นรีแพทย์เพื่อตรวจหาสาเหตุค่ะ หากตรวจไม่พบโรคต่างๆ แพทย์จะให้ยาปรับฮอร์โมนมาทาน เพื่อให้ประจำเดือนมาเป็นปกติค่ะ